b'\n_START_ARTICLE_\nBocche di Bonifacio\n_START_PARAGRAPH_\nBocche di Bonifacio (francosko: Bouches de Bonifacio, italijansko: Bocche di Bonifacio) je o\xc5\xbeina med Korziko in Sardinijo, ki je na najo\xc5\xbejem mestu \xc5\xa1iroka 11 km. Ta o\xc5\xbeina se imenuje po Bonfaciju, ki je najju\xc5\xbenej\xc5\xa1o mesto na Korziki._NEWLINE_O\xc5\xbeina povezuje Tirensko morje z zahodnim Sredozemskim morjem. \xc5\xa0irina o\xc5\xbeine se giblje med 15 in 20 km, globina pa sega do 100 metrov. V o\xc5\xbeini se nahaja italijansko Magdalensko oto\xc4\x8dje in francoski otoki Cavallo in Lavezzi._NEWLINE_O\xc5\xbeina je med mornarji znana kot zelo nevarna, saj je polna \xc4\x8deri._NEWLINE_Preliv je znan po brodolomu francoske fregate S\xc3\xa9millante, ki je nasedla na \xc4\x8dereh v bli\xc5\xbeini oto\xc4\x8dja Lavezzi. Od leta 1993, po nesre\xc4\x8di ene od trgovskih ladij je prehod prepovedan vsem ladjam, ki preva\xc5\xbeajo nevaren tovor.'